易學象數論/潛虚蓍法

以2024年9月23日从维基文库导出

目錄

易學象數論

◀上一巻

卷四·潛虚蓍法

下一巻▶

潛虚蓍法

五行相乘得二十五，又以三才乘之得七十五，以爲策。

蓍之數七十有五。

虚五用七十，分爲二，取左一挂於右，揲左以十，觀其餘，扐之。

中分七十策，取左一策挂於右，十數左策，觀其餘而畫之數於左方。

復合爲一。再分之，挂揲右如左法。

揲左畢，置右不揲。復合七十策，分爲二，取右一策挂於左，揲右，觀其餘畫數於右方。置左不揲。曷爲不左右皆揲，而需復合哉？虚之左右，各備五行之性，若一挂而畢，嫌乎所以授性者不全也。故必需七十而成左，七十而成右。雖曰左右，實分先後也。

左主右客。先主後客者，陽。先客後主者，陰。

左主位，右客位。行圖之中，左右原有定位。先後所得與其左右相符，是爲「先主後客者，陽」。先後所得，左者乃圖之右，右者乃圖之左，是爲「先客後主者，陰」。虚合二數爲名，非如易之上下互换則爲他卦。其左右之分，止辨陰陽，名固不易也。

觀其所合，以名命之。

左右合而虚名定。

既得其名，又合蓍，分之，陽則置右而揲左，陰則置左而揲右。

此求虚之變，猶易之爻也。復合七十策分爲二，陽則取左一，挂於右，揲左，置右不揲；陰則取右一，挂於左，揲右，置左不揲。

生純置右，成純置左。

左右同者爲純。在生數者元蠢容徒齊爲陽；在成數者造考歬乂績爲陰。故揲與之準。

揲以七，所揲之餘爲所得之變。

虚之變七，故不得復以十揲之。

觀吉、凶、臧、否、平而决之，陽用其顯，陰用其幽。幽者，吉、凶、臧、否與顯戾也。

吉、凶、臧、否、平，因所得之變觀於命圖，陽則吉凶不易，陰則圖之言吉者反凶，言凶者反吉。

欲知始、中、終者，以所筮之時占之。先體爲始，後體爲中，所得之變爲終。變已主其大矣，又有吉、凶、臧、否、平者，於變之中復細别也。

先體，左也。後體，右也。筮虚凡三揲，以爲始、中、終之時。

不信不筮，不疑不筮，不正不筮，不順不筮，不蠲不筮，不誠不筮。必蠲必誠，神靈是聽。

張敦實曰：「七十五策以占五十五名，衍而積之凡三千八百五十策，以成變化之用。」

羲按，玄以三十有六律七百二十九贊，固未嘗除虚三之策也。虚之積策，惡得除虚五哉？當得四千一百二十五也。

About this digital edition

This e-book comes from the online library Wikisource[1]. This multilingual digital library, built by volunteers, is committed to developing a free accessible collection of publications of every kind: novels, poems, magazines, letters...

We distribute our books for free, starting from works not copyrighted or published under a free license. You are free to use our e-books for any purpose (including commercial exploitation), under the terms of the Creative Commons Attribution-ShareAlike 3.0 Unported[2] license or, at your choice, those of the GNU FDL[3].

Wikisource is constantly looking for new members. During the realization of this book, it's possible that we made some errors. You can report them at this page[4].

The following users contributed to this book:

- 囍鵲

- Mizusumashi

1. ↑ https://wikisource.org

2. ↑ https://www.creativecommons.org/licenses/by-sa/3.0

3. ↑ https://www.gnu.org/copyleft/fdl.html

4. ↑ https://wikisource.org/wiki/Wikisource:Scriptorium

Table of Contents

封面

易學象數論/潛虚蓍法

关于